รัฐบาลไทย-ข่าวทำเนียบรัฐบาล-ปลัดมหาดไทยเผยสรุปสถานการณ์วาตภัยห้วง 15-16 เม.ย. 66 เกิดสถานการณ์ในพื้นที่ 10 จังหวัด บ้านเรือนได้รับความเสียหาย รวม 1,781 หลัง
วันอังคารที่ 18 เมษายน 2566
18/04/2566
ปลัดมหาดไทยเผยสรุปสถานการณ์วาตภัยห้วง 15-16 เม.ย. 66 เกิดสถานการณ์ในพื้นที่ 10 จังหวัด บ้านเรือนได้รับความเสียหาย รวม 1,781 หลัง
ปลัด มท. เผยสรุปสถานการณ์วาตภัยห้วง 15-16 เม.ย. 66 เกิดสถานการณ์ในพื้นที่ 10 จังหวัด บ้านเรือนได้รับความเสียหาย รวม 1,781 หลัง จ.นครศรีธรรมราช สรุปยอดเรือประมงขนาดเล็กล่ม 9 ลํา อยู่ระหว่างการค้นหาลูกเรือผู้สูญหาย เน้นย้ํา บูรณาการทุกภาคส่วนช่วยเหลือ
ปลัดมหาดไทยเผยสรุปสถานการณ์วาตภัยห้วง 15-16 เม.ย. 66 เกิดสถานการณ์ในพื้นที่ 10 จังหวัด บ้านเรือนได้รับความเสียหาย รวม 1,781 หลังนครศรีธรรมราช สรุปยอดเรือประมงขนาดเล็กล่ม 9 ลํา อยู่ระหว่างการค้นหาลูกเรือผู้สูญหาย โดยปลัดมหาดไทย เน้นย้ํา ผู้ว่าฯ นายอําเภอ บูรณาการทุกภาคส่วนให้ความช่วยเหลือประชาชน และเฝ้าระวังสถานการณ์ พร้อมสร้างการรับรู้การปฏิบัติตนของประชาชนเมื่อเกิดภัย
เมื่อวันที่ 17 เม.ย. 66 นายสุทธิพงษ์ จุลเจริญ ปลัดกระทรวงมหาดไทย เปิดเผยว่า ตนได้รับรายงานภาพรวมการเกิดสถานการณ์วาตภัยทั่วประเทศ จากกรมป้องกันและบรรเทาสาธารณภัย เมื่อวันที่ 16 เม.ย. 66 ณ เวลา 22.00 น. พบว่าจากสถานการณ์บริเวณความกดอากาศสูงหรือมวลอากาศเย็นกําลังปานกลางได้แผ่ลงมาปกคลุมภาคตะวันออกเฉียงเหนือ ด้านตะวันออก และทะเลจีนใต้แล้ว ส่งผลให้ลมตะวันออกพัดนําความชื้นจากอ่าวไทยและทะเลจีนใต้เข้ามาปกคลุมประเทศไทยตอนบนมีกําลังแรงขึ้น ในขณะที่ประเทศไทยมีอากาศร้อนถึงร้อนจัด ทําให้ประเทศไทยตอนบนมีพายุฤดูร้อนเกิดขึ้น โดยมีลักษณะของพายุฝนฟ้าคะนอง ลมกระโชกแรง และลูกเห็บตกบางแห่ง ในระหว่างวันที่ 15-16 เม.ย. 66 และเกิดสถานการณ์ในพื้นที่ 10 จังหวัด ได้แก่ จังหวัดอํานาจเจริญ สุรินทร์ ชัยภูมิ สกลนคร อุบลราชธานี อุดรธานี ร้อยเอ็ด กาฬสินธุ์ สุราษฎร์ธานี และจังหวัดนครศรีธรรมราช รวม 37 อําเภอ 86 ตําบล 235 หมู่บ้าน
นายสุทธิพงษ์ จุลเจริญ ปลัดกระทรวงมหาดไทย กล่าวว่า สําหรับรายละเอียดความเสียหายนั้น มีบ้านเรือนพี่น้องประชาชนได้รับความเสียหาย รวม 1,781 หลัง ได้แก่ 1) จังหวัดอํานาจเจริญ เกิดเหตุวาตภัยในพื้นที่ตําบลจิกดู่ อําเภอหัวตะพาน ตําบลนาเวียง อําเภอเสนางคนิคม เมื่อวันที่ 15-16 เม.ย. 66 ส่งผลให้บ้านเรือนประชาชนเสียหาย 42 หลัง 2) จังหวัดสุราษฎร์ธานี เกิดเหตุวาตภัย คลื่นลมแรงในพื้นที่ ตําบลดอนสัก อําเภอดอนสัก เมื่อวันที่ 16 เม.ย. 66 เวลา 11.00 น. ส่งผลให้เรือเฟอร์รี่ขนาด 2,005 ตันกรอส ชื่อเรือ ราชา 10 จมในแบบตะแคงข้าง ขณะเกิดเหตุไม่มีผู้โดยสาร 3) จังหวัดนครศรีธรรมราช เกิดเหตุวาตภัยและคลื่นซัดฝั่ง ในพื้นที่อ่าวปากพนัง ตําบลแหลมตะลุมพุก ตําบลขนาบนาก อําเภอปากพนัง ตําบลท่าศาลา อําเภอท่าศาลา ตําบลช้างกลาง อําเภอช้างกลาง ตําบลดุสิต อําเภอถ้ําพรรณรา ตําบลสิชล อําเภอสิชล และอําเภอเมืองนครศรีธรรมราช เมื่อวันที่ 16 เม.ย. 66 เวลา 08.00 น. ส่งผลให้บ้านเรือนประชาชนเสียหาย 1 หลัง มีผู้เสียชีวิต 1 ราย เบื้องต้น เรือประมงขนาดเล็กล่ม 9 ลํา มีลูกเรือประมงสูญหาย อยู่ระหว่างการค้นหา 4) จังหวัดสุรินทร์ เกิดเหตุวาตภัยในพื้นที่ ตําบลแดงงุด ตําบลด่าน อําเภอกาบเชิง ตําบลหนองแวง อําเภอศรีณรงค์ เมื่อวันที่ 15 เม.ย. 66 เวลา 21.00 น. ส่งผลให้บ้านเรือนประชาชนเสียหาย 42 หลัง คอกสัตว์ 1 แห่ง 5) จังหวัดอุบลราชธานี เกิดเหตุวาตภัยในพื้นที่อําเภอเขื่องใน พิบูลมังสาหาร บุณฑริก ตระการพืชผล น้ํายืน สิรินธร โขงเจียม สําโรง เขมราฐ และอําเภอเหล่าเสือโก้ก ส่งผลให้บ้านเรือนประชาชนเสียหาย 602 หลัง ยุ้งฉาง 9 แห่ง คอกสัตว์ 2 แห่ง 6) จังหวัดสกลนคร เกิดเหตุวาตภัยในพื้นที่ ตําบลธาตุ ตําบลคูสะคาม อําเภอวานรนิวาส ตําบลกุดบาก อําเภอกุดบาก เมื่อวันที่ 15 เม.ย. 66 เวลา 16.00 น. ส่งผลให้บ้านเรือนประชาชนเสียหาย 42 หลัง 7) จังหวัดร้อยเอ็ด เกิดเหตุวาตภัยในพื้นที่ตําบลโพธิ์ศรีสว่าง ตําบลโคกสูง ตําบลนาดี ตําบลโพธิ์ทอง อําเภอโพนทอง ตําบลหนองแวง อําเภอเมืองร้อยเอ็ด ตําบลชุมพร อําเภอเมยวดี ตําบลบัวคํา อําเภอโพธิ์ชัย เมื่อวันที่ 15 เม.ย. 66 เวลา 16.00 น. ส่งผลให้บ้านเรือนประชาชนเสียหาย 92 หลัง 8) จังหวัดอุดรธานี เกิดเหตุวาตภัยในพื้นที่ ตําบลสร้างคอม ตําบลบ้านโคก ตําบลบ้านหินโงม อําเภอสร้างคอม ตําบลบ้านชัย ตําบลนาคํา อําเภอบ้านดุง เมื่อวันที่ 15 เม.ย. 66 เวลา 15.30 น. ส่งผลให้บ้านเรือนประชาชนเสียหาย 60 หลัง 9) จังหวัดชัยภูมิ เกิดเหตุวาตภัยในพื้นที่ ตําบลตลาดแร้ง ตําบลชีบน อําเภอบ้านเขว้า ตําบลหนองสังข์ ตําบลนาหนองทุ่ม ตําบลช่องสามหมอ อําเภอแก้งคร้อ ตําบลบ้านเล่า ตําบลนาฝ่าย ตําบลโคกสูง อําเภอเมืองชัยภูมิ ตําบลหนองบัวโคก ตําบลบ้านขาม ตําบลกุดน้ําใส ตําบลหนองโดน ตําบลอมป่อย อําเภอจัตุรัส ตําบลหัวทะเล ตําบลบ้านตาล อําเภอบําเหน็จณรงค์ ตําบลโคกสะอาด ตําบลหนองบัวระเหว อําเภอหนองบัวระเหว ส่งผลให้บ้านเรือนประชาชนเสียหาย 695 หลัง และ 10) จังหวัดกาฬสินธุ์ เกิดเหตุวาตภัยในพื้นที่ตําบลคําใหญ่ อําเภอห้วยเม็ก ตําบลหนองแวง อําเภอสมเด็จ เมื่อวันที่ 15 เม.ย. 66 เวลา 15.00 น. ส่งผลให้บ้านเรือนประชาชนเสียหาย 231 หลัง
“ด้านการให้ความช่วยเหลือในเบื้องต้น ท่านผู้ว่าราชการจังหวัดทุกจังหวัด ได้สั่งการบูรณาการร่วมส่วนราชการและทุกภาคส่วนในพื้นที่ โดยมีสํานักงานป้องกันและบรรเทาสาธารณภัยจังหวัด (ปภ.จ.) เป็นหน่วยประสานงานกลาง นําการไฟฟ้าส่วนภูมิภาค ที่ทําการปกครองอําเภอ หน่วยงานภาครัฐในพื้นที่ องค์กรปกครองส่วนท้องถิ่น รวมถึงพี่น้องประชาชนจิตอาสา อาสาสมัครป้องกันภัยฝ่ายพลเรือน อาสาสมัคร มูลนิธิ เข้าสํารวจความเสียหายและให้การช่วยเหลือแล้ว นอกจากนี้ ตนได้เน้นย้ําให้ท่านผู้ว่าราชการจังหวัด ท่านนายอําเภอ ได้ใช้กลไกทีมจังหวัด ทีมอําเภอ บูรณาการทีมที่เป็นทางการ คือ หัวหน้าส่วนราชการ ข้าราชการ กํานัน ผู้ใหญ่บ้าน คณะกรรมการหมู่บ้าน (กม.) ฯลฯ และทีมจิตอาสาภาคีเครือข่ายในพื้นที่ ทั้งภาคราชการ ภาคผู้นําศาสนา ภาควิชาการ ภาคเอกชน ภาคประชาสังคม ภาคประชาชน และภาคสื่อสารมวลชน ประชุมหารือวางแผนแนวทางการให้ความช่วยเหลือพี่น้องประชาชนที่ได้รับความเดือดร้อนจากสถานการณ์ภัยนอกเหนือจากงบประมาณภาครัฐตามที่กฎหมายกําหนด อันจะเป็นการเสริมสร้างพลังความรัก ความสามัคคี ความเอื้ออาทรซึ่งกันและกันในยามที่พี่น้องประชาชนกําลังประสบความทุกข์จากภัยธรรมชาติ และสําหรับในด้านการเฝ้าระวังภัย ขอให้ได้บูรณาการทีมงานเครือข่ายอาสาสมัครเตือนภัย “มิสเตอร์เตือนภัย” เพื่อสังเกต ติดตาม เฝ้าระวังสภาพอากาศ และสถานการณ์ภัยในพื้นที่ เป็นภาคีในการแจ้งเหตุและรายงานไปยังสํานักงานป้องกันและบรรเทาสาธารณภัยจังหวัดเพื่อเตรียมดําเนินการตามแผนเผชิญเหตุ และแผนป้องกันและบรรเทาสาธารณภัยแห่งชาติต่อไป” นายสุทธิพงษ์ฯ กล่าวเพิ่มเติม
นายสุทธิพงษ์ จุลเจริญ ปลัดกระทรวงมหาดไทย กล่าวในช่วงท้ายว่า ในช่วงเวลานี้ในหลายพื้นที่อาจจะเกิดสถานการณ์สาธารณภัยจากสถานการณ์วาตภัย คลื่นลมแรง รวมถึงภัยจากอัคคีภัย และอื่น ๆ จึงขอให้ทุกจังหวัดได้เร่งประชาสัมพันธ์สร้างการรับรู้ให้พี่น้องประชาชนได้ระมัดระวังตนเอง และรู้วิธีปฏิบัติตนเมื่อเกิดภัย รวมถึงช่องทางการติดต่อภาครัฐหากต้องประสบสถานการณ์ภัย เพื่อเป็นการป้องกันและบรรเทาความรุนแรงที่อาจเกิดขึ้นจากสถานการณ์ภัยในทุกช่องทางการสื่อสาร อาทิ สถานีวิทยุกระจายเสียงแห่งประเทศไทย กรมประชาสัมพันธ์และสถานีวิทยุ อสมท. รวมถึงสถานีวิทยุของหน่วยงานทหาร ตํารวจ มหาวิทยาลัย สถานีวิทยุชุมชน หอกระจายข่าว และสื่อโซเชียลมีเดีย และทั้งนี้ พี่น้องประชาชนสามารถแจ้งเหตุขอรับการช่วยเหลือได้ทางสายด่วนนิรภัย โทร. 1784 หรือทางไลน์ “ปภ. รับแจ้งเหตุ” โดยเพิ่มเพื่อนด้วย Line ID @ddpm1784 เพื่อติดต่อสื่อสารกับเจ้าหน้าที่ซึ่งสแตนบายรับแจ้งเหตุและประสานให้การช่วยเหลือ ตลอด 24 ชั่วโมง